तेजप्रताप सिंह यादव

तेज प्रताप सिँह यादव भारतीय राजनेता हैं जो सन् 2014 से 2019 तक उत्तर प्रदेश के मैनपुरी लोकसभा क्षेत्र से समाजवादी पार्टी के राजनेता के तौर पर लोकसभा सांसद रहे।
पूर्व जीवन व शिक्षा
तेज़ प्रताप सिंह का जन्म उत्तर प्रदेश के इटावा जिले के सैफई गाँव में स्व॰ श्री रणवीर सिंह व श्रीमती मृदुला यादव के यहाँ 21 नवंबर 1987 में हुआ। उन्होने नोएडा के दिल्ली पब्लिक स्कूल में प्रारम्भिक पढ़ाई की, एमिटी विश्वविद्यालय, नोएडा से बी॰ कॉम॰ (ऑनर्स) किया। उच्च शिक्षा हेतु वह यूनाइटेड किंगडम गए व लीड्स विश्वविद्यालय से एम॰ एस सी॰ (प्रबंधन) की उपाधि प्रपट की। वह उत्तर प्रदेश के पूर्व मुख्यमंत्री मुलायम सिंह यादव के भ्रातृ पौत्र हैं। उन्होने बिहार के पूर्व मुख्यमंत्री गण लालू प्रसाद यादव व राबड़ी देवी की छोटी पुत्री राजलक्ष्मी के साथ 26 फरवरी 2015 को विवाह किया।

राजनैतिक जीवन
 2011 - निर्विरोध ब्लॉक प्रमुख
 2014 - मैनपुरी से सांसद (विरोधी उम्मीदवार से 3.12 लाख मतों से विजयी)
 सफाई महोत्सव के अध्यक्ष

सन्दर्भ

श्रेणी:समाजवादी पार्टी के राजनीतिज्ञ
श्रेणी:१६वीं लोक सभा के सदस्य